Márciusi numeroszkóp - Berill új, havonta megjelenő rovata | EZO.TV
Főoldal / Cikkek / Számmisztika / Márciusi numeroszkóp - Berill új, havonta megjelenő rovata
Márciusi numeroszkóp - Berill új, havonta megjelenő rovata
Az új évben havi numeroszkóppal, előrejelzéssel segítek a kedves olvasóknak. Ezek általánosan írják le a hatásokat. Személyre szabottan továbbra is igénybe vehető a segítségem a pontos születési dátum ismeretében. Így a konkrét események és a személyes hatások alapján hatékonyabban lehet segíteni. A mottóm: "Nem mindegy hogy mikor, mit és hogyan teszünk, az időciklusok megismerése nagyon fontos"
Az év harmadik hónapja változékonyságot, bizonytalan helyzeteket, váratlan eseményeket hordoz. Nem szabad megijedni, mert többségében pozitív hatásokat élhetünk meg, főleg társkapcsolati és anyagi területen. Mindenkinek a jelen helyzetéhez képest kell ezeket a hatásokat kezelni.
Pörgős, energetikus és fordulatokkal teli hónapra kell számítani. Akkor lehet a legjobbat kihozni a dolgokból, ha bátran és megfelelően kommunikálunk, illetve vidámságot, pozitív energiákat közvetítünk mások felé.
A magánélet, társkapcsolat területén a szinglik élethelyzete most gyökeresen megváltozhat abban az esetben, ha hajlandóak kimozdulni, társaságba járni, rendezvényeken, társas eseményeken részt venni. Most csak a személyes ismerkedés vezethet pozitív eredményhez. Nyitott szemmel és szívvel kell keresni az ismerkedési lehetőségeket. Most könnyebben be lehet vonzani a megfelelő társat, akár hölgy vagy úr a jelölt. Itt is fontos, hogy elsősorban a kommunikációval lehet a másik felet meghódítani, a külsőség mellett. Aki kapcsolatban, családban él, számukra lehetnek kisebb viharok a kapcsolatban, de ettől függetlenül a társasági, baráti életben való részvétel a családoknak is jót tesz, a jókedv, a vidámság és a pozitivitás nagyon fontos lesz.
Anyagiak terén gyarapodással lehet számolni, természetesen mindenkinek a szintjéhez és élethelyzetéhez igazodva. Elsősorban a munkában látható fellendülés, főként azoknál, akik szellemi munkát végeznek, amihez sok kommunikációra és gyors gondolkozásra van szükség. Illetve akik kreatív munkát végeznek, amiben a fantáziára és jó látásmódra kell a hangsúlyt fektetni. Sok ilyen foglalkozás van. Akik most keresnek munkát, azok sikeresek lehetnek ebben a hónapban, illetve plusz jövedelemszerzési lehetőséget találhatnak azok, akiknek van más munka is. Érdemes most a pénzzel jól bánni, mert szerencsés, de rövid távú befektetésekkel is gyarapítható a meglévő anyagi helyzet. Jó az időszak vállalkozásokhoz, profilbővítéshez, üzleti tárgyalásokhoz is. Most gyümölcsöző együttműködéseket lehet kötni Azonban nem tanácsos most a szerencsére hagyatkozni, főleg nagyobb összeggel, mert veszteség állhat be. Pörgős időszak várható a jövedelemszerzésben, munkában, de meg fogja érni.
Egészséggel kapcsolatban sokakat érinthet a szellemi és testi kimerültség, az idegrendszer terheltsége miatt. A keringési rendszerre fokozottan ügyelni kell, a vérnyomás ingadozás, fejfájás, heves szívdobogás mint tünetek, figyelmeztető jelek. A mozgásszervek, főként a lábak, ízületek, csontok most sérülékenyek. Balesetveszélyes időszakra kell készülni, mert a koncentráció most nehezebben megy. Aktív pihenés a szabadban, szellemi feltöltődés, rendszeres életvitel sokat segíthet az egészség területén. Sok vitamin, ásványi anyag természetes forrásból nagyon jó hatással lesz.
A hónap kulcsszavai: vidámság, gyorsaság, pozitív gondolkozás, megfelelő kommunikáció, társasági élet.
Márciusban nem ajánlott: az egyedüllét, az elzárkózás, a negatív gondolkozás, a túl sok töprengés, nagyobb összegű anyagi kockázat, a túl indulatos kommunikáció.
Azok élik meg jól a hónap rezgését, akik hajlandóak gyorsan dönteni, másokkal együtt működni, akik az előző hónap terveit most elkezdik megvalósítani, és ebbe másokat is belevonnak, akik pozitívan és vidáman kommunikálnak, bátran ismerkednek, jó ötleteik vannak és kreatívak.